Návrh ROZHODNUTIE RADY o podpísaní v mene Európskej únie a jej členských štátov Protokolu, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej na účely zohľadnenia pristúpenia Chorvátskej republiky k Európskej únii, a o jeho predbežnom uplatňovaní /* COM/2014/0370 final - 2014/0188 (NLE) */





DÔVODOVÁ SPRÁVA 1. Kontext návrhu 110 || · Dôvody a ciele návrhu/všeobecný kontext O euro-stredozemskej dohode o leteckej doprave medzi Európskou úniou, jej členskými štátmi a Izraelským štátom sa rokovalo na základe rozhodnutia Rady prijatého v apríli 2008, ktorým sa schvaľuje začatie rokovaní. Dohoda bola podpísaná 10. júna 2013. 120 || Chorvátska republika pristúpila k Európskej únii 1. júla 2013. Podľa článku 6 ods. 2 Aktu o podmienkach pristúpenia sa Chorvátsko zaviazalo pristúpiť k dohodám uzavretým alebo podpísaným členskými štátmi a Úniou s jednou treťou krajinou alebo viacerými tretími krajinami alebo s medzinárodnou organizáciou. Na pristúpenie k uvedenej dohode s Izraelom sa uplatňuje zjednodušený postup. Protokol by sa preto mal podpísať v súlade s týmto postupom a s článkom 218 ods. 5 Zmluvy o fungovaní Európskej únie. V protokole sa stanovujú potrebné jazykové úpravy dohody, ktoré vyplývajú z pristúpenia Chorvátska. 130 || · Existujúce ustanovenia v oblasti návrhu Ustanoveniami protokolu sa nahrádzajú alebo dopĺňajú ustanovenia euro-stredozemskej dohody o leteckej doprave medzi Európskou úniou, jej členskými štátmi a Izraelským štátom. 140 || · Súlad s ostatnými politikami a cieľmi Únie Dohoda s Izraelom, ktorý je kľúčovým leteckým partnerom v regióne Stredozemia, je významným úspechom v procese vytvorenia spoločného leteckého priestoru medzi EÚ a jej južnými a východnými susedmi. Je súčasťou rámca vonkajšej politiky Únie v oblasti letectva, ktorý Komisia zriadila oznámením KOM(2005) 79: „Rozvoj vonkajšej politiky Spoločenstva v oblasti letectva“. Toto oznámenie bolo predmetom nedávnej revízie prostredníctvom oznámenia Komisie COM(2012) 556: „Vonkajšia politika EÚ v oblasti letectva – riešenie budúcich úloh“ a zodpovedajúcich záverov Rady. 2. Konzultácie so zainteresovanými stranami a posúdenie vplyvu || · Konzultácie so zainteresovanými stranami 211 || Metódy konzultácie, hlavné cieľové sektory a všeobecný profil respondentov Neuplatňuje sa. 212 || Zhrnutie odpovedí a spôsob, akým sa zohľadnili Neuplatňuje sa. 3. PRÁVNE PRVKY NÁVRHU 305 || · Zhrnutie navrhovaných opatrení Protokolom sa zabezpečuje potrebná zmena euro-stredozemskej dohody o leteckej doprave medzi Európskou úniou, jej členskými štátmi a Izraelským štátom po pristúpení Chorvátska k EÚ 1. júla 2013. 310 || · Právny základ Článok 100 ods. 2 a článok 218 ods. 5 Zmluvy o fungovaní Európskej únie v spojení s článkom 6 ods. 2 Aktu o pristúpení. 4. Vplyvy na rozpočet 409 || Návrh nemá vplyv na rozpočet Únie. 5. DOPLŇUJÚCE INFORMÁCIE 570 || · Podrobné vysvetlenie návrhu Rada sa vyzýva, aby schválila podpísanie protokolu, ktorým sa mení euro-stredozemská dohoda o leteckej doprave medzi Európskou úniou, jej členskými štátmi a Izraelským štátom. Tento protokol by sa mal uplatňovať predbežne odo dňa jeho podpísania. 2014/0188 (NLE) Návrh ROZHODNUTIE RADY o podpísaní v mene Európskej únie a jej členských štátov Protokolu, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej na účely zohľadnenia pristúpenia Chorvátskej republiky k Európskej únii, a o jeho predbežnom uplatňovaní RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 100 ods. 2 a článok 218 ods. 5, so zreteľom na Akt o pristúpení Chorvátska, a najmä na jeho článok 6 ods. 2 druhý pododsek, so zreteľom na návrh Európskej komisie, keďže: (1) Rada 14. septembra 2012 poverila Komisiu, aby v mene Únie a jej členských štátov a Chorvátskej republiky začala rokovať o uzatvorení Protokolu, ktorým by sa menila euro-stredozemská dohoda o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej na účely zohľadnenia pristúpenia Chorvátskej republiky k Európskej únii (ďalej len „protokol“). (2) Rokovania sa úspešne skončili 12. decembra 2013. (3) Protokol by sa mal podpísať v mene Únie a jej členských štátov s výhradou jeho uzavretia k neskoršiemu dátumu. (4) V súlade s jeho článkom 3 ods. 2 by sa protokol mal uplatňovať predbežne, PRIJALA TOTO ROZHODNUTIE: Článok 1 1. Týmto sa v mene Únie a jej členských štátov schvaľuje podpísanie Protokolu, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej na účely zohľadnenia pristúpenia Chorvátskej republiky k Európskej únii, s výhradou uzavretia uvedeného protokolu. 2. Text protokolu je pripojený k tomuto rozhodnutiu. Článok 2 Generálny sekretariát Rady vydá pre osobu(-y), ktorú(-é) označí vyjednávač protokolu, plnú moc na podpísanie protokolu, s výhradou jeho uzatvorenia. Článok 3 Protokol sa predbežne uplatňuje v súlade s jeho článkom 3 ods. 2, a to od jeho podpísania zmluvnými stranami, až do jeho nadobudnutia platnosti. Článok 4 Toto rozhodnutie nadobúda účinnosť dňom jeho prijatia. V Bruseli Za Radu predseda PRÍLOHA Protokol, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej na účely zohľadnenia pristúpenia Chorvátskej republiky k Európskej únii, k návrhu rozhodnutia Rady o podpísaní v mene Európskej únie a jej členských štátov Protokolu, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej na účely zohľadnenia pristúpenia Chorvátskej republiky k Európskej únii a o jeho predbežnom uplatňovaní PROTOKOL, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej na účely zohľadnenia pristúpenia Chorvátska k Európskej únii VLÁDA IZRAELSKÉHO ŠTÁTU na jednej strane a RAKÚSKA REPUBLIKA, BELGICKÉ KRÁĽOVSTVO, BULHARSKÁ REPUBLIKA, Chorvátska republika, CYPERSKÁ REPUBLIKA, ČESKÁ REPUBLIKA, DÁNSKE KRÁĽOVSTVO, ESTÓNSKA REPUBLIKA, FÍNSKA REPUBLIKA, FRANCÚZSKA REPUBLIKA, SPOLKOVÁ REPUBLIKA NEMECKO, HELÉNSKA REPUBLIKA, MAĎARSKO, ÍRSKO, TALIANSKA REPUBLIKA, LOTYŠSKÁ REPUBLIKA, LITOVSKÁ REPUBLIKA, LUXEMBURSKÉ VEĽKOVOJVODSTVO, MALTA, HOLANDSKÉ KRÁĽOVSTVO, POĽSKÁ REPUBLIKA, PORTUGALSKÁ REPUBLIKA, RUMUNSKO, SLOVENSKÁ REPUBLIKA, SLOVINSKÁ REPUBLIKA, ŠPANIELSKE KRÁĽOVSTVO, ŠVÉDSKE KRÁĽOVSTVO, SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA ako zmluvné strany Zmluvy o Európskej únii a Zmluvy o fungovaní Európskej únie a ako členské štáty Európskej únie (ďalej len „členské štáty“) a EURÓPSKA ÚNIA na strane druhej; so zreteľom na pristúpenie Chorvátskej republiky k Európskej únii 1. júla 2013, SA DOHODLI TAKTO: Článok 1 Chorvátska republika je zmluvnou stranou euro-stredozemskej dohody o leteckej doprave podpísanej vládou Izraelského štátu a Európskou úniou a jej členskými štátmi 10. júna 2013 (ďalej len „dohoda“). Článok 2 Znenie dohody v chorvátskom jazyku, ktoré je pripojené k tomuto protokolu, sa stáva autentickým za rovnakých podmienok ako ostatné jazykové verzie. Článok 3 1. Tento protokol podlieha schváleniu zmluvných strán v súlade s ich internými postupmi a právnymi predpismi. Platnosť nadobúda v deň nadobudnutia platnosti dohody. Ak však zmluvné strany schvália tento protokol po dni nadobudnutia platnosti dohody, protokol nadobudne platnosť v súlade s článkom 30 ods. 2 dohody. 2 Tento protokol je neoddeliteľnou súčasťou dohody a uplatňuje sa predbežne odo dňa jeho podpísania zmluvnými stranami. V [………..] [………] 2014 v dvoch vyhotoveniach v bulharskom, chorvátskom, českom, dánskom, holandskom, anglickom, estónskom, fínskom, francúzskom, nemeckom, gréckom, maďarskom, talianskom, lotyšskom, litovskom, maltskom, poľskom, portugalskom, rumunskom, slovenskom, slovinskom, španielskom, švédskom a hebrejskom jazyku, pričom každé znenie je rovnako autentické. ZA ČLENSKÉ ŠTÁTY ZA VLÁDU IZRAELSKÉHO ŠTÁTU ZA EURÓPSKU ÚNIU